CELEX: 32013R1232
Language: fi
Date: 2013-11-28 00:00:00
Title: Komission täytäntöönpanoasetus (EU) N:o 1232/2013, annettu 28 päivänä marraskuuta 2013 , tiettyjen tavaroiden luokittelusta yhdistettyyn nimikkeistöön

3.12.2013   
            
            
               FI
            
            
               Euroopan unionin virallinen lehti
            
            
               L 322/15
            
         KOMISSION TÄYTÄNTÖÖNPANOASETUS (EU) N:o 1232/2013,
   annettu 28 päivänä marraskuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Alkoholiton juoma, joka soveltuu välittömään kulutukseen ja jossa on (painoprosentteina):
                  
                              persikkasosetta
                           
                           
                              31
                           
                        
                              porkkanamehutiivistettä
                           
                           
                              28
                           
                        
                              omenamehutiivistettä
                           
                           
                              12
                           
                        
                              päärynäsosetta
                           
                           
                              7
                           
                        
                              ananasmehutiivistettä
                           
                           
                              7
                           
                        
                              greippimehutiivistettä
                           
                           
                              4
                           
                        
                              päärynämehutiivistettä
                           
                           
                              3
                           
                        sekä appelsiinin hedelmälihaa, acerolakirsikkasosetiivistettä, omenakuitua ja sitruunamehutiivistettä.
                  Tämän tuotteen ainesosat on pastöroitu ja täytetty pieniin astioihin (100 ml) vähittäismyyntiä varten.
               
               
                  2202 90 10
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 22 ryhmän 3 huomautuksen sekä CN-koodien 2202, 2202 90 ja 2202 90 10 nimiketekstien mukaisesti.
                  Koska tuote saadaan useiden hedelmämehutiivisteiden ja yhden kasvismehutiivisteen sekoituksesta ja siihen on lisätty hedelmäsoseita, tuote on menettänyt nimikkeen 2009 hedelmämehun alkuperäisen ominaisuuden (ks. harmonoidun järjestelmän selitykset, nimike 2009).
                  Tuote esitetään tullille alkoholittomana juomana, jossa on hedelmämehutiivisteitä, kasvismehutiivistettä ja hedelmäsoseita.
                  Sen vuoksi tuote on luokiteltava CN-koodiin 2202 90 10.